**CONTRACT DE FURNIZARE**

**nr. .......... data ....................**

**1.** În temeiul Ordonantei de urgenta a Guvernului **nr. 34/2006** privind atribuirea contractelor de achizitie publica, a contractelor de concesiune de lucrari publice si a contractelor de concesiune de servicii, aprobata cu modificari si completari prin Legea **nr. 337/2006**, s-a încheiat prezentul contract de furnizare de produse,

**Intre**

***Autoritatea contractanta*** **SPITALUL DE PSIHIATRIE**, adresa sediului COM TULGHES, 342, JUD HARGHITA, telefon/fax 0266-338188, 0266-338033, cod fiscal 4367728, cont trezorerie RO26TREZ3545041XXX000724 deschis la TREZORERIA Toplita, reprezentată prin Ec.Csibi Veronica avand funcţia de MANAGER,in calitate de ***achizitor***, pe de o parte,

si

.................................................., adresa : ........................................................................................, telefon :................................................, numar de înmatriculare................................., cod fiscal :..................................., cont (trezorerie, banca) ……………………….................. .........................., reprezentata prin ................................................................ (denumirea conducatorului), functia ......................................., în calitate de ***furnizor***, pe de alta parte.

**2. Definitii**

**2.1.** - În prezentul contract urmatorii termeni vor fi interpretati astfel:

**a.** contract - prezentul contract si toate anexele sale;

**b.** achizitor si furnizor - partile contractante, asa cum sunt acestea numite în prezentul contract;

**c.** pretul contractului - pretul platibil furnizorului de catre achizitor, în baza contractului, pentru îndeplinirea integrala si corespunzatoare a tuturor obligatiilor asumate prin contract;

**d.** produse - echipamentele, masinile, utilajele, orice alte bunuri, cuprinse în anexa/anexele la prezentul contract, pe care furnizorul se obliga, prin contract, sa le furnizeze achizitorului;

**e.** servicii - serviciile aferente livrarii produselor, respectiv activitatile legate de furnizarea produselor, cum ar fi transportul, asigurarea, instalarea, punerea în functiune, asistenta tehnica în perioada de garantie si orice alte asemenea obligatii care revin furnizorului prin contract;

**f.** origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majora si esentiala a componentelor rezulta un produs nou, recunoscut comercial, care este diferit, prin caracteristicile sale de baza, prin scop sau prin utilitate, de componentele sale. Originea produselor si serviciilor poate fi distincta de nationalitatea furnizorului;

**g.** destinatie finala - locul unde furnizorul are obligatia de a furniza produsele;

**h.** termenii comerciali de livrare vor fi interpretati conform INCOTERMS 2000 - Camera Internationala de Comert (CIC);

**i.** forta majora - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul încheierii contractului si care face imposibila executarea si, respectiv, îndeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia dintre parti;

**j.** zi - zi calendaristica; an - 365 de zile.

**3. Interpretare**

**3.1.** - În prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

**3.2.** - Termenul "zi" ori "zile" sau orice referire la zile reprezinta zile calendaristice daca nu se specifica în mod diferit.

**Clauze obligatorii**

**4. Obiectul principal al contractului**

**4.1.** - Furnizorul se obliga sa furnizeze, respectiv sa vânda, sa livreze MOBILIER in cantitatile stipulate, în perioada/perioadele convenite, produsele definite în anexa la prezentul contract.

**4.2.** - Achizitorul se obliga sa achizitioneze, respectiv sa cumpere si sa plateasca pretul convenit în prezentul contract.

**4.3.** - Cantitatile de produse vor putea fi suplimentate in situatia in care vor fi asigurate alte fonduri banesti cu incheierea prealabila a unui act aditional, conform prevederilor legale in vigoare.

**5. Pretul contractului**

**5.1.** - Valoarea totala a contractului, respectiv pretul produselor si al serviciilor accesorii prestate (transport la destinatia finala, manipulare) este de **…………. lei**, la care se adauga TVA.

**5.2.**  - Pretul ramane ferm, neputand fi modificat pe tot parcursul contractului.

**6. Durata contractului**

**6.1.** - Durata prezentului contract este 1luna, începând cu data semnarii contractului.

**6.2***.* Prezentul contract încetează să producă efecte la data de 31.12.2016, cu posibilitatea prelungirii prin act aditional pe o perioada de maxim 4 luni.

**7. Executarea contractului**

**7.1.** - Executarea contractului începe dupa semnarea contractului.

**8. Documentele contractului**

**8.1.** - Documentele contractului sunt: cerinte minime, oferta tehnica si financiara, alte anexe la contract, acte aditionale (daca exista). Prevederile penru cerintele minime fac parte din contract.

**9. Obligatiile principale ale furnizorului**

**9.1.** - Furnizorul se obliga sa furnizeze produsele la standardele si/sau performantele prezentate în propunerea tehnica.

**9.2.** - Furnizorul se obliga sa furnizeze produsele conform propunerii tehnice si documentatiei e atribuire, anexe la contract, in termen de de 2 saptamani de la semnarea contractului.

**9.3.** - Furnizorul se obliga sa despagubeasca achizitorul împotriva oricaror:

**i)** reclamatii si actiuni în justitie, ce rezulta din încalcarea unor drepturi de proprietate intelectuala (brevete, nume, marci înregistrate etc.), legate de echipamentele, materialele, instalatiile sau utilajele folosite pentru sau în legatura cu produsele achizitionate; si

**ii)** daune-interese, costuri, taxe si cheltuieli de orice natura, aferente, cu exceptia situatiei în care o astfel de încalcare rezulta din respectarea caietului de sarcini întocmit de catre achizitor.

**10. Obligatiile principale ale achizitorului**

**10.1.** - Achizitorul se obliga sa receptioneze produsele în termenul convenit.

**10.2.** - Achizitorul se obliga sa plateasca pretul produselor catre furnizor în termen de 60de zile de la receptia facturii de catre acesta.

**10.3.** - Daca achizitorul nu onoreaza facturile în termen de 28 zile de la expirarea perioadei convenite, atunci furnizorul are dreptul de a percepe penalitati de intarziere si de a sista livrarea produselor. Imediat dupa ce achizitorul îsi onoreaza obligatiile, furnizorul va relua livrarea produselor în cel mai scurt timp posibil.

**11. Sanctiuni pentru neîndeplinirea culpabila a obligatiilor**

**11.1.** - În cazul în care, din vina sa exclusiva, furnizorul nu reuseste sa-si îndeplineasca obligatiile asumate, nu respecta termenul de livrare stabilit atunci achizitorul are dreptul de a deduce din pretul produselor nelivrate, ca penalitati, o suma echivalenta cu o cota procentuala de 0,02 % pe zi de intarziere din valoarea livrarii neonorate.

**11.2.** - În cazul în care achizitorul nu îsi onoreaza facturile dupa expirarea termenului scadent prevazut la clauza 10.3 atunci acestuia îi revine obligatia de a plati, ca penalitati, o suma echivalenta cu o cota procentuala de 0,02 % pe zi de intarziere din plata neefectuata.

**11.3.** - Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese.

**11.4.** - Achizitorul isi rezerva dreptul de a renunta la contract, printr-o notificare scrisa adresata furnizorului, fara nici o compensatie, daca acesta din urma da faliment, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru furnizor. In acest caz, furnizorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului.

**Clauze specifice**

**12. Garanţia de bună execuţie a contractului**

**-nu este cazul-**

**13. Receptie, inspectii si teste**

**13.1.** - Achizitorul sau reprezentantul sau are dreptul de a inspecta si/sau de a testa produsele pentru a verifica conformitatea lor cu specificatiile din anexa/anexele la contract.

**13.2.** - (1) Inspectiile si testarile la care vor fi supuse produsele, cât si conditiile de îndeplinire a receptiei provizorii si a receptiei finale (calitative) sunt descrise în anexa/anexele la prezentul contract.

(2)Achizitorul are obligatia de a notifica, în scris, furnizorului identitatea reprezentantilor sai împuterniciti pentru efectuarea receptiei, testelor si inspectiilor.

**13.3.** - Inspectiile si testele din cadrul receptiei provizorii si receptiei finale (calitative) se vor face la destinatia finala a produselor in cadrul Spitalului.

**13.4.** - Daca vreunul din produsele inspectate sau testate nu corespunde specificatiilor, achizitorul are dreptul sa îl respinga, iar furnizorul are obligatia, fara a modifica pretul contractului:

**a)** de a înlocui produsele refuzate; sau

**b)**de a face toate modificarile necesare pentru ca produsele sa corespunda specificatiilor lor tehnice.

**13.5.** - Dreptul achizitorului de a inspecta, testa si, daca este necesar, de a respinge nu va fi limitat sau amânat datorita faptului ca produsele au fost inspectate si testate de furnizor, cu sau fara participarea unui reprezentant al achizitorului, anterior livrarii acestora la destinatia finala.

**13.6.** - Prevederile clauzelor 13.1-13.4 nu îl vor absolvi pe furnizor de obligatia asumarii garantiilor sau altor obligatii prevazute în contract.

**14. Ambalare si marcare**

**14.1.** - (1) Furnizorul are obligatia de a ambala produsele pentru ca acestea sa faca fata, fara limitare, la manipularea dura din timpul transportului, tranzitului si expunerii la temperaturi extreme, la soare si la precipitatiile care ar putea sa apara în timpul transportului si depozitarii în aer liber, în asa fel încât sa ajunga în buna stare la destinatia finala.

(2) În cazul ambalarii greutatilor si volumelor în cutii, furnizorul va lua în considerare, unde este cazul, distanta mare pâna la destinatia finala a produselor si absenta facilitatilor de manipulare grea în toate punctele de tranzit.

**15. Livrarea si documentele care însoțesc produsele**

**15.1.** - Furnizorul are obligatia de a livra produsele la destinatia finala indicata de achizitor : Spitalul de Psihiatrie Tulghes, str.Centru, nr.342, Jud.Harghita, respectând:

**a)** termenul de livrare prevăzut la punctul 9.2. din contract

**15.2.** - (1) Laexpedierea produselor, furnizorul are obligatia de a comunica, în scris, atât achizitorului, cât si, dupa caz, societatii de asigurari datele de expediere, numarul contractului, descrierea produselor, cantitatea, locul de încarcare si locul de descarcare.

(2)Furnizorul va transmite achizitorului documentele care însotesc produsele :

 a) factura fiscala;

**15.3.** - Certificarea de catre achizitor a faptului ca produsele au fost livrate partial sau total se face dupa instalare si dupa receptie, prin semnarea de primire de catre reprezentantul autorizat al acestuia pe documentele emise de furnizor pentru livrare.

**15.4.** - Livrarea produselor se considera încheiata în momentul în care sunt îndeplinite prevederile clauzelor de receptie a produselor.

**16. Asigurari**

**16.1.** - Furnizorul are obligatia de a asigura complet produsele furnizate prin contract împotriva pierderii sau deteriorarii neprevazute la fabricare, transport, depozitare si livrare, în functie de termenul comercial de livrare convenit.

**17. Perioada de garanţie acordată produselor**

**17.1** - Furnizorul are obligaţia de a garanta ca produsele furnizate prin contract sunt conforme cu prescriptiile solicitate..

**17.2** - (1) Perioada de garanţie acordată produselor de către furnizor este cea declarată în caietul de sarcini - **cel putin 3 ani**

(2) Perioada de garanţie a produselor începe cu data recepţiei efectuate după livrarea acestora la destinaţia finală.

**17.3** - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

**17.4** - La primirea unei astfel de notificări, furnizorul are obligaţia de a inlocui produsul in termen de 5 zile fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte, beneficiază de o nouă perioadă de garanţie care curge de la data înlocuirii produsului.

**17.5** - Dacă furnizorul, după ce a fost înştiinţat, nu reuşeşte sa inlocuiasca produsul necorespunzator, achizitorul poate achizitiona produsul de la un alt furnizor, urmand ca eventualele diferente de pret sa fie suportate de furnizorul in culpa.

**18. Ajustarea pretului contractului**

**18.1.** - Pentru produsele livrate si pentru serviciile prestate, platile datorate de achizitor furnizorului sunt cele declarate în propunerea financiara, anexa la contract.

**18.2. -** Pe parcursul indeplinirii contractului, pretul NU poate fi ajustat

**19. Amendamente**

**19.1.** - Partile contractante au dreptul, pe durata îndeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data încheierii contractului.

**20. Subcontractanti**

**20.1.** - Furnizorul are obligatia, în cazul în care subcontracteaza parti din contract, de a încheia contracte cu subcontractantii desemnati, în aceleasi conditii în care el a semnat contractul cu achizitorul.

**20.2.** - (1) Furnizorul are obligatia de a prezenta la încheierea contractului toate contractele încheiate cu subcontractantii desemnati.

(2)Lista subcontractantilor, cu datele de recunoastere ale acestora, cât si contractele încheiate cu acestia se constituie în anexe la contract.

**20.3.** - (1) Furnizorul este pe deplin raspunzator fata de achizitor de modul în care îndeplineste contractul.

(2)Subcontractantul este pe deplin raspunzator fata de furnizor de modul în care îsi îndeplineste partea sa din contract.

(3)Furnizorul are dreptul de a pretinde daune-interese subcontractantilor daca acestia nu îsi îndeplinesc partea lor din contract.

**20.4.** - Furnizorul poate schimba oricare subcontractant numai daca acesta nu si-a îndeplinit partea sa din contract. Schimbarea subcontractantului nu va schimba pretul contractului si va fi notificata achizitorului.

**21. Întârzieri în îndeplinirea contractului**

**21.1.** - Furnizorul are obligatia de a îndeplini contractul de furnizare în perioada/perioadele înscrise în graficul de livrare.

**21.2.** - Daca pe parcursul îndeplinirii contractului furnizorul nu respecta graficul de livrare sau de prestare a serviciilor, acesta are obligatia de a notifica, în timp util, achizitorului; modificarea datei/perioadelor de furnizare asumate în graficul de livrare se face cu acordul partilor, prin act aditional.

**21.3.** - În afara cazului în care achizitorul este de acord cu o prelungire a termenului de executie, orice întârziere în îndeplinirea contractului da dreptul achizitorului de a cere rezilierea contractului si de a solicita penalitati furnizorului.

**22. Cesiunea**

**22.1.**  – Conform art.204 ind 1 din OUG 34/2006 (introdus prin Legea nr.279/2011) este permisa doar cesiunea creantelor nascute din acel contract, obligatiile nascute ramanand in sarcina partilor contractante, astfel cum au fost stipulate si asumate initial.

**23. Forta majora**

**23.1.** - Forta majora este constatata de o autoritate competenta.

**23.2.** - Forta majora exonereaza partile contractante de îndeplinirea obligatiilor asumate prin prezentul contract, pe toata perioada în care aceasta actioneaza.

**23.3.** - Îndeplinirea contractului va fi suspendata în perioada de actiune a fortei majore, dar fara a prejudicial drepturile ce li se cuveneau partilor pâna la aparitia acesteia.

**23.4.** - Partea contractanta care invoca forta majora are obligatia de a notifica celeilalte parti, imediat si în mod complet, producerea acesteia si sa ia orice masuri care îi stau la dispozitie în vederea limitarii consecintelor.

**23.5.** - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti încetarea de plin drept a prezentului contract, fara ca vreuna dintre parti sa poata pretinde celeilalte daune-interese.

**24. Solutionarea litigiilor**

**24.1.** - Achizitorul si furnizorul vor depune toate eforturile pentru a rezolva pe cale amiabila, prin tratative directe, orice neîntelegere sau disputa care se poate ivi între ei în cadrul sau în legatura cu îndeplinirea contractului.

**24.2.** - Daca, dupa 15 de zile de la începerea acestor tratative, achizitorul si furnizorul nu reusesc sa rezolve în mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti numai din teritoriul autoritatii contractante

**25. Limba care guverneaza contractul**

**25.1.** - Limba care guverneaza contractul este limba româna.

**26. Comunicari**

**26.1.** –(1) Orice comunicare între parti, referitoare la îndeplinirea prezentului contract, trebuie sa fie transmisa în scris cu cel putin 15 zile inainte de data intrarii in vigoare a solicitarilor asupra carora au cazut de acord ambele parti contractante.

(2)Orice document scris trebuie înregistrat atât în momentul transmiterii, cât si în momentul primirii.

**26.2.** - Comunicarile dintre parti se pot face si prin telefon, telegrama, telex, fax sau e-mail, cu conditia confirmarii în scris a primirii comunicarii.

**27. Legea aplicabila contractului**

**27.1.** - Contractul va fi interpretat conform legilor din România.

Partile au înteles sa încheie astazi, .........................., prezentul contract în doua exemplare, câte unul pentru fiecare parte.

**Achizitor Furnizor**

**SPITALUL DE PSIHIATRIE**

 **TULGHEȘ**

**Manager :**

**Dir. Financiar Contabil:**

**Șef Bir. Administrativ**

**Vizat C.j.**

### Anexa nr. 1 la contractul nr. ............./.................

**privind produsele ce se vor achiziţiona de la .................................................................**

|  |  |  |  |  |  |
| --- | --- | --- | --- | --- | --- |
| Nr.Crt. | Tip mobilier  | U/M | Cantitate | Preţ lei fără TVA/UM | Valoare totala lei fără TVA |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**TOTAL VALOARE FĂRĂ TVA= .............. Lei**

###

**Achizitor Furnizor**

**SPITALUL DE PSIHIATRIE**

 **TULGHEȘ**

**Manager :**

**Dir. Financiar Contabil:**

**Șef Bir. Administrativ**

**Vizat C.j.**